Wisch (Gemeen Kumbarg)

Wisch () is en lütten Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen.

 Geografie 

De Oort liggt direkt achtern Diek von de Oost.

De Naveröörd sünd Süderdiek in’n Noorden, Neenslüüs un Wetterdiek in’n Oosten, Olendecken un Portshemm in’n Süüdoosten, Laak un Neendiek in’n Süden, de Snook, Marn un Neenseebagen in’n Süüdwesten un Itzwöörden in’n Westen.

 Historie 

 Verwaltungsgeschicht 

De Oort hett vör 1885 to dat Kaspel Geversdörp in dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört al von öllers bi de Gemeen Geversdörp mit bi, de an’n 1. November 2016 Deel von de Gemeen Kumbarg worrn is.

 Inwahnertall 

 Religion 

Wisch is evangeelsch-luthersch präägt un höört to dat Kaspel von de Andreas-Kark in Geversdörp.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

För Wisch is de freewillige Füürwehr Geversdörp mit tostännig.

 Verkehr 

De Straat an’n Diek von de Oost, an de Wisch liggt, löppt in’n Westen na Itzwöörden un münnt dor in de Landsstraat 111. In’n Oosten geiht se na Neenslüüs un is dor anbunnen an de Kreisstraat 26, ut de in’n Landkreis Stood de K 6 warrt, de denn in Süderdiek ok an de L 111 ran föhrt. De L 111 löppt in’n Oosten na Freeborg un in’n Süüdwesten an Geversdörp langs na Dingwöörden an de Bundsstraat 73.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 31 Kilometer in’n Noordwesten von Wisch an de B 73.

De nächste Bahnhoff is so bi acht Kilometer wied weg in’n Süüdwesten de Bahnhoff Kumbarg an de Nedderelvbahn twüschen Cuxhoben un Hamborg.

 Scholen 

De Kinner ut Wisch gaht na de Grundschool Neehuus. Fröher harr de Oort ok en egen lüttje Volksschool.

 Lüüd 

De plattdüütsche Schriever Walter Klie is as Söhn von’n Schoolmeester in Wisch boren.

 Footnoten 

Kategorie:Oort
Kategorie:Landkreis Cuxhoben